text: مرکزی وزیر نے افسران کو یہ ہدایت بھی دی کہ وہ سوائن فلو کے تمام معاملات پر مسلسل نظر رکھنے کو یقینی بنائیں۔ انھوں نے خصوصی طور پر یہ ہدایت دی کہ سوائن فلو کی روک تھام کے لئے مریضوں کی جلد از جلد تشخیص، رپورٹنگ اور ان کی مناسب درجہ بندی بے حد اہم ہے۔ اس کے مطابق وزیر موصوف نے نیشنل سینٹر فار ڈیسیز کنٹرول (این سی ڈی سی) کو ہدایت دی کہ وہ روزمرہ کی بنیاد پر ان معاملات پر نظر رکھے۔ انھوں نے ریاستوں کو مشورہ دیا کہ وہ اس بات کو یقینی بنائیں کہ بیماری کے سلسلے میں مناسب بیداری پیدا کی جائے اور دوردراز و دیہی علاقوں پر خصوصی توجہ دی جائے۔ مرکزی وزیر نے مرکزی حکومت کے اداروں کو ہدایت دی کہ وہ موسمیاتی انفلوئینزا اے (ایچ1 این1) کے مریضوں کے لئے کافی مقدار میں بستر مختص کریں۔